
A T M I N T I N Ė BIRŠTONO SAVIVALDYBĖS
VIETINĖS RINKLIAVOS UŽ KOMUNALINIŲ ATLIEKŲ SURINKIMĄ IŠ ATLIEKŲ TURĖTOJŲ IR ATLIEKŲ TVARKYMĄ MOKĖTOJAMS 

Lietuvos Respublikos Vyriausybė patvirtino Vietinės rinkliavos ar kitos įmokos už komunalinių atliekų surinkimą iš atliekų turėtojų ir atliekų tvarkymą dydžio nustatymo taisykles šalies gyventojams. Taisyklėse nustatyta, kad turi būti taikoma dvinarė įmoka, susidedanti iš pastoviosios ir kintamosios dedamųjų. Pastoviąją įmokos dalį moka visi nekilnojamojo turto turėtojai. Kintamąją įmokos dalį moka nekilnojamojo turto turėtojai, kuriems teikiama komunalinių atliekų surinkimo paslauga. Birštono savivaldybės taryba, vadovaudamasi  Lietuvos Respublikos Vyriausybės patvirtintomis taisyklėmis, 2017 m. sausio 27 d. sprendimu Nr. TS-18,, Dėl Birštono savivaldybės vietinės rinkliavos už komunalinių atliekų surinkimą iš atliekų turėtojų ir atliekų tvarkymą nuostatų patvirtinimo“ patvirtino Vietinės rinkliavos už komunalinių atliekų surinkimą iš atliekų turėtojų ir atliekų tvarkymą nuostatus, kurie įsigaliojo nuo 2017 m. liepos 1 d. Pastovioji rinkliavos dedamoji – 0,4338 Eur už 1 m2 bendro nekilnojamojo turto ploto (gyvenamosios paskirties objektams iki 100 kv. m.) per metus. Nekilnojamojo turto objektams, kuriuos valdantys rinkliavos mokėtojai naudojasi individualiam naudojimui priskirtais konteineriais, kintamoji rinkliavos dedamoji nustatyta pagal naudojamų komunalinių atliekų konteinerių skaičių, tūrį (dydį) ir jų ištuštinimo kiekį: už vieno 0,12 m3 talpos konteinerio ištuštinimą – 1 Eur, už 0,24 m3 – 2 Eur, už 1,1 m3 – 9 Eur. Nekilnojamojo turto objektams, kuriuos valdantys rinkliavos mokėtojai naudojasi kolektyviniais atliekų surinkimo konteineriais, kintamoji rinkliavos dedamoji nustatyta pagal atiduodamų mišrių komunalinių atliekų svorio (kiekio) normą. 

Kintamosios rinkliavos dedamosios nemoka rinkliavos mokėtojai, nesinaudojantys atliekų tvarkymo paslauga ir deklaravę, kad ne trumpiau kaip tris mėnesius nesinaudos nekilnojamojo turto objektu (ilgiausias laikotarpis – vieneri metai). UAB Alytaus regiono atliekų tvarkymo centrui (arba užpildo internetiniame puslapyje www.aratc.lt) pareiškėjas pateikia: motyvuotą prašymą, kuriame nurodomas planuojamas nekilnojamojo turto objekto nenaudojimo laikotarpis, elektros skaitiklių rodmenys nekilnojamojo turto objekto nenaudojimo pradžioje. Pasibaigus deklaruotam laikotarpiui per 10 kalendorinių dienų nekilnojamojo turto savininkas ar jo įgaliotas asmuo UAB ARATC pateikia nekilnojamojo turto objekto elektros skaitiklių rodmenis (deklaruojamu laikotarpiu nekilnojamojo turto objekte leidžiama sunaudoti ne daugiau kaip 10 kwh / mėn.). UAB ARATC bei Savivaldybės administracijos darbuotojai turi teisę patikrinti elektros skaitiklių rodmenis vietoje. Laiku nepateikus elektros prietaisų rodmenų, mokėtojas bus apmokestintas kintamosios dalies mokesčiu.
Mišrios komunalinės atliekos iš individualių namų ir toliau bus vežamos tokiu pat dažnumu (17 kartų per metus), todėl mokėjimo pranešime mokestis bus pateiktas už 17 konteinerių ištuštinimą. Rinkliavos mokėtojams, kurie konteinerį išstums mažiau kartų, bet ne mažiau negu nustatytas minimalus išvežimų skaičius (kurie naudojasi 0,24 m3 talpos konteineriu minimalus konteinerio išvežimų skaičius yra 7 kartai, kurie naudojasi 0,12 m3 talpos konteineriu minimalus konteinerio išvežimų skaičius yra 12 kartų) mokestis bus perskaičiuotas ir pateiktas kitame mokėjimo pranešime. Prašome, mišrių komunalinių atliekų konteinerius laikyti savo namų valdoje ir ištraukti, konteinerių tuštinimo dieną kuo arčiau važiuojamosios kelio dalies.
Vietinės rinkliavos už komunalinių atliekų surinkimą iš atliekų turėtojų ir atliekų tvarkymą lengvatos

1. 100 proc. atleidimą nuo vietinės rinkliavos – asmeniui, valdančiam, naudojančiam, disponuojančiam netinkamu naudoti (gyventi) ar fiziškai sunaikintu nekilnojamojo turto objektu Birštono savivaldybės teritorijoje
2. 100 proc. atleidimą nuo vietinės rinkliavos – asmeniui, laikinai gyvenančiam globos namuose ar palaikomojo gydymo ir slaugos ligoninėje, valdančiam, naudojančiam, disponuojančiam gyvenamosios paskirties nekilnojamojo turto objektu Savivaldybės teritorijoje;

3. 100 proc. atleidimą nuo vietinės rinkliavos kintamosios dedamosios I ir IV ketvirčiais – asmeniui, valdančiam, naudojančiam, disponuojančiam nekilnojamojo turto objektu Savivaldybės teritorijoje, kuriam komunalinių atliekų surinkimo ir tvarkymo paslaugos teikimas I ir IV ketvirčiais neįmanomas;

4. 20 proc. atleidimą nuo vietinės rinkliavos individualių gyvenamųjų namų, esančių kaimo vietovėje, naudotojams (išskyrus nurodytus 1.3. punkte);

5. 20 proc. atleidimą nuo vietinės rinkliavos individualių gyvenamųjų namų, esančių mieste, kuriuose gyvena 1 asmuo, naudotojams.
6. Gyventojai turi teisę gauti kompensaciją, jeigu priskaičiuota rinkliava už atliekų tvarkymą viršija 1 proc. vieno gyvenančio asmens ar šeimos vidutinių metinių pajamų. Dėl kompensacijos turite kreiptis į tos Savivaldybės, kurioje yra objektas, Socialinės paramos skyrių. 
Rinkliavos mokėtojams, kurie naudojasi gyvenamosios paskirties nekilnojamojo turto objektais, Rinkliava mažinama 5 %, kai mokėtojas Rinkliavos el. aptarnavimo savitarnos svetainėje (nuoroda internete: http://www.aratc.lt/rinkliavos-el-aptarnavimo-svetaine/) užsisako gauti mokėjimo pranešimus tik elektroniniu paštu ir Rinkliavą už visą mokestinį laikotarpį, sumoka vienu pavedimu iki kovo 1 d.
Informacija teikiama UAB Alytaus regiono atliekų tvarkymo centre tel. (8 319) 52 978 arba (8 315) 72 842 Internetiniame puslapyje: http://www.aratc.lt/gyventojams/vietine-rinkliava/birstono-savivaldybe

